ᱛᱩᱛᱩᱠᱩᱲᱤ ᱦᱚᱱᱚᱛ

ᱛᱩᱛᱩᱠᱩᱲᱤ ᱦᱚᱱᱚᱛ ᱫᱚ ᱮᱛᱚᱢ ᱥᱤᱧᱚᱛ ᱨᱮ ᱛᱟᱢᱤᱞᱱᱟᱰᱩ ᱯᱚᱱᱚᱛ ᱨᱮᱱᱟᱜ ᱓᱘ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱦᱚᱱᱚᱛ ᱨᱮᱱᱟᱜ ᱛᱷᱟᱯᱚᱱ ᱫᱚ ᱒᱐ ᱚᱠᱴᱚᱵᱚᱨ ᱑᱙᱘᱖ ᱥᱟᱞ ᱨᱮ ᱛᱤᱨᱩᱱᱮᱞᱵᱷᱮᱞᱤ ᱦᱚᱱᱚᱛ ᱨᱮᱱᱟᱜ ᱦᱟᱯᱟᱴᱤᱧ ᱦᱚᱛᱮᱛᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱛᱩᱛᱩᱠᱩᱲᱤ ᱫᱚ ᱦᱚᱱᱚᱛ ᱨᱮᱱᱟᱜ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱟᱨ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾ ᱛᱩᱛᱩᱠᱩᱲᱤ ᱦᱚᱱᱚᱛ ᱨᱮ ᱟᱹᱰᱤ ᱜᱟᱱ ᱱᱟᱜᱟᱢᱤᱭᱟᱹ ᱛᱷᱟᱱ ᱢᱮᱱᱟᱜᱼᱟ ᱡᱮᱞᱮᱠᱟ ᱟᱫᱤᱪᱚᱱᱚᱞᱞᱩᱨ ᱟᱨ ᱠᱚᱨᱠᱟᱭ ᱨᱮᱱᱟᱜ ᱢᱟᱨᱮ ᱵᱮᱯᱟᱨ ᱡᱟᱦᱟᱡᱽ ᱜᱷᱟᱴ ᱾ ᱚᱛᱱᱚᱜ ᱛᱩᱛᱩᱠᱩᱲᱤ ᱦᱚᱱᱚᱛ ᱫᱚ ᱛᱟᱢᱤᱞᱱᱟᱰᱩ ᱨᱮᱱᱟᱜ ᱮᱛᱚᱢᱼᱥᱟᱢᱟᱝ ᱠᱚᱬ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱠᱚᱧᱮ ᱨᱮ ᱵᱤᱨᱩᱫᱷᱩᱱᱚᱜᱚᱨ ᱦᱚᱱᱚᱛ, ᱠᱚᱧᱮᱼᱥᱟᱢᱟᱝ ᱨᱮ ᱨᱟᱢᱱᱟᱛᱷᱯᱩᱨᱚᱢ, ᱯᱟᱪᱮ ᱨᱮ ᱮᱛᱚᱢᱼᱯᱟᱪᱮ ᱨᱮ ᱛᱤᱨᱩᱱᱮᱞᱵᱷᱮᱞᱤ, ᱠᱚᱧᱮᱼᱯᱟᱪᱮ ᱨᱮ ᱛᱮᱱᱠᱟᱥᱤ ᱟᱨ ᱥᱟᱢᱟᱝ ᱟᱨ ᱮᱛᱚᱢᱼᱥᱟᱢᱟᱝ ᱨᱮ ᱢᱚᱱᱱᱟᱨ ᱠᱚᱪᱟ ᱫᱚᱨᱭᱟ ᱛᱮ ᱜᱷᱮᱨᱟᱣ ᱟᱠᱟᱱᱟ ᱾ ᱦᱚᱱᱚᱛ ᱨᱮᱱᱟᱜ ᱜᱩᱴ ᱚᱥᱟᱨ ᱵᱤᱥᱟᱹᱨ ᱫᱚ ᱔,᱖᱒᱑ ᱜᱟᱺᱴ ᱠᱤᱞᱚᱢᱤᱴᱚᱨ (᱑,᱗᱘᱔ ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱦᱚᱲ ᱮᱞᱮᱞ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱛᱩᱛᱩᱠᱩᱲᱤ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱑,᱗᱕᱐,᱑᱗᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱑᱐᱒᱓ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱴᱟᱦᱮᱸ ᱠᱟᱱᱟ, ᱱᱚᱶᱟ ᱡᱟᱹᱛᱤᱭᱟᱹᱨᱤ ᱡᱟᱱᱟᱝ ᱡᱟᱹᱱᱤ ᱫᱚ ᱙᱒᱙ ᱠᱷᱚᱱ ᱝᱚ ᱟᱹᱰᱤ ᱰᱮᱦᱮᱨ ᱛᱟᱦᱮᱸ ᱠᱟᱱᱟ ᱾ ᱜᱩᱴ ᱑᱘᱓,᱗᱖᱓ ᱛᱩᱨᱩᱭ ᱥᱟᱞ ᱠᱷᱚᱱ ᱠᱚᱢ ᱩᱢᱚᱨ ᱠᱚᱠᱚ ᱛᱟᱦᱮᱸ ᱠᱟᱱᱟ, ᱚᱠᱟᱨᱮ ᱑᱘᱓,᱖᱐᱕ ᱠᱚᱲᱟ ᱟᱨ ᱙᱐,᱑᱕᱘ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱰᱮᱦᱮᱨ ᱮᱞ ᱨᱮ ᱱᱟᱫᱚᱨ (ᱛᱤᱨᱩᱪᱮᱸᱫᱩᱨ, ᱥᱚᱛᱷᱚᱱᱠᱩᱞᱚᱢ), ᱚᱯᱯᱚᱱᱟᱫᱽ ᱢᱟᱨᱣᱟᱨ (ᱠᱚᱵᱤᱞᱯᱚᱴᱴᱤ, ᱛᱤᱨᱩᱣᱮᱠᱩᱱᱴᱚᱱ, ᱳᱴᱴᱟᱯᱤᱰᱟᱨᱚᱢ, ᱠᱟᱭᱛᱷᱟᱨᱩ), ᱵᱷᱮᱞᱞᱟᱞᱚᱨ (ᱮᱴᱴᱟᱭᱯᱩᱨᱚᱢ, ᱳᱴᱴᱟᱯᱤᱰᱟᱨᱚᱢ), ᱱᱟᱭᱠᱚᱨ/ᱱᱟᱭᱰᱩ (ᱠᱚᱵᱚᱞᱯᱚᱴᱴᱤ ᱟᱨ ᱵᱤᱞᱟᱛᱷᱤᱠᱩᱞᱚᱢ) ᱟᱨ ᱯᱚᱨᱟᱴᱷᱟᱨ (ᱛᱩᱛᱩᱠᱩᱲᱤ) ᱢᱮᱱᱟᱜᱼᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱟᱜ ᱦᱚᱲ ᱮᱞ ᱫᱚ ᱑᱙.᱘᱘% ᱟᱨ ᱟᱹᱫᱤᱵᱟᱹᱥᱤ ᱟᱜ ᱦᱚᱲ ᱮᱞ ᱫᱚ ᱐.᱒᱘% ᱢᱮᱱᱟᱜᱼᱟ, ᱰᱮᱦᱮᱨ ᱛᱮᱫ ᱳᱴᱴᱟᱯᱤᱰᱟᱨᱚᱢ ᱟᱨ ᱯᱩᱛᱷᱤᱭᱟᱢᱯᱩᱛᱷᱩᱨ ᱨᱮ ᱾ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱗᱒.᱙᱙% ᱥᱟᱞᱟᱜ ᱵᱟᱨᱟᱵᱟᱨᱤ ᱠᱷᱟᱱᱮᱢ ᱦᱚᱱᱚᱛ ᱨᱮᱱᱟᱜ ᱥᱮᱪᱮᱫ ᱗᱗.᱑᱒% ᱛᱟᱦᱮᱸ ᱠᱟᱱᱟ ᱾ ᱦᱚᱱᱚᱛ ᱨᱮ ᱜᱩᱴ ᱔᱖᱒,᱐᱑᱐ ᱚᱲᱟᱜ ᱛᱟᱦᱮᱸ ᱠᱟᱱᱟ ᱾ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰ ᱛᱩᱛᱩᱠᱩᱲᱤ ᱦᱚᱱᱚᱛ ᱫᱚ ᱯᱮ ᱨᱟᱡᱽᱥᱣᱟ ᱠᱷᱚᱸᱰ ᱟᱨ ᱜᱮᱞ ᱴᱮᱦᱥᱤᱞ ᱨᱮ ᱦᱟᱴᱤᱧ ᱟᱠᱟᱱᱟ ᱾ ᱯᱩᱱᱜᱮᱞᱼᱢᱤᱫ ᱨᱟᱡᱽᱥᱣᱟ ᱯᱷᱤᱨᱠᱟ ᱟᱨ ᱔᱘᱐ ᱨᱟᱡᱽᱥᱣᱟ ᱟᱹᱛᱩ ᱢᱮᱱᱟᱜᱼᱟ ᱾ ᱫᱮᱦᱟᱛ ᱟᱨ ᱥᱚᱦᱨᱤ ᱩᱛᱷᱱᱟᱹᱣ ᱞᱟᱹᱜᱤᱫ ᱛᱮ ᱦᱚᱱᱚᱛ ᱫᱚ ᱜᱮᱞᱵᱟᱨ ᱨᱟᱡᱽᱥᱣᱟ ᱵᱚᱱᱚᱛ ᱨᱮ ᱦᱟᱴᱤᱧ ᱟᱠᱟᱱᱟ ᱾ ᱜᱮᱞᱵᱟᱨ ᱨᱟᱡᱽᱥᱣᱟ ᱵᱚᱱᱚᱛ ᱫᱚ ᱛᱩᱛᱩᱠᱩᱲᱤ, ᱛᱤᱨᱩᱪᱮᱱᱫᱩᱨ, ᱩᱫᱟᱱᱜᱩᱰᱤ, ᱥᱚᱛᱷᱚᱱᱠᱩᱞᱚᱢ, ᱛᱷᱤᱨᱩᱵᱷᱮᱭᱠᱩᱸᱰᱚᱢ, ᱚᱞᱣᱚᱨᱛᱷᱤᱨᱩᱱᱚᱜᱽᱨᱤ, ᱠᱚᱨᱩᱝᱠᱩᱞᱚᱢ, ᱳᱴᱴᱟᱯᱤᱰᱟᱨᱚᱢ, ᱠᱚᱵᱤᱞᱯᱚᱴᱴᱤ, ᱠᱟᱭᱛᱷᱚᱨ, ᱵᱤᱞᱟᱛᱷᱩᱠᱩᱞᱚᱢ ᱟᱨ ᱯᱩᱫᱩᱨ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮ ᱢᱤᱫᱴᱟᱹᱝ ᱱᱚᱜᱚᱨ ᱱᱤᱜᱟᱢ, ᱛᱩᱛᱩᱠᱩᱲᱤ, ᱵᱟᱨᱭᱟ ᱱᱚᱜᱚᱨᱯᱟᱞᱤᱠᱟ, ᱠᱚᱭᱟᱞᱯᱚᱴᱴᱤᱱᱚᱢ ᱟᱨ ᱠᱚᱵᱤᱞᱯᱚᱴᱴᱤ, ᱜᱮᱞᱼᱟᱨᱮ ᱱᱚᱜᱚᱨ ᱯᱚᱸᱪᱟᱭᱚᱛ, ᱟᱨ ᱔᱐᱓ ᱜᱚᱴᱟᱝ ᱯᱚᱸᱪᱟᱭᱚᱛ ᱟᱹᱛᱩ ᱢᱮᱱᱟᱜᱼᱟ ᱾ ᱥᱟᱹᱠᱷᱭᱟᱹᱛ ᱵᱟᱦᱨᱮ ᱡᱚᱱᱚᱲ Thoothukudi corporation Thoothukudi District